5. Valvuritepoolne poliitvangide peksmine,valvekoerte kallaleässitamine jms. koos eelppolviidatud hädapärase meditsiiniabi mitteosutamine sellisel moel kannatanutele. Käsitletavad "toimingud" olid regulaarsed poliitvangide suhtes. Sellistest tüüpilistest juhtumitest rääkis üks Rõbinski elanikest, kes ühtlasi näitas uurijatele vangide matmispaiga asukoha. Lapsena (5-7 aastasena) elas ta külas, mille külje all asus koonduslaagri töötsoon. Üsna tihti esines olukord, kus vangid keeldusid tööd tegemast, sest olid selleks liiga haiged, kurnatud ja jõuetud. Siis valvurid peksid vange halastamatult. Niisamuti provotseerisid valvurid vangidevahelisi kaklusi ning ässitasid rammestuses või jõuetusest mahakukkunud vangide kallale koeri.  Rebestatud, veritsevate haavade ja verevalumitega kaetud haavatud vangid jäeti lebama sündmuskohale, mõnikord tiriti töötsooni kõrval asuvasse tallu, selle peremehelt luba küsimata. Küll aga keelati selgesõnaliselt haavatutele abi andmine, ei abistatud ka ise ja need pidid ootama kas päeva- või vahetuse lõppu ning elutsooni pääsemist. Üsna  tihti surid nad enne, jõudmata abi ära oodata. Elutsooni transporditi siis vaid laibad.